Radovi na gradnji prve faze posljednje etape Branimirove ulice od Zavrtnice do Heinzelove počinju sutrašnjim jutarnjim simboličnim puštanjem u pogon strojeva u tom dijelu Zagreba, čemu će nazočiti i zagrebački gradonačelnik Milan Bandić.

Ovom dionicom omogućit će se spoj Branimirove s Novom Branimirovom sve do Dubrave, što u konačnici znači kontinuirani promet od Trga kralja Tomislava do Zagrebačke ulice u Dubravi, najavili su iz gradske uprave. U I. fazi izgradit će se dvosmjerna prometnica, s po jednim trakom u svakom smjeru duljine 320 metara, dva semaforska raskrižja, pripadajući nogostup s južne strane kolnika i javna rasvjeta.